**Kon Ichikawa** (en xaponés: 市川 崑, Ichikawa Kon), nado en Ise, Mie, o 20 de novembro de 1915 e finado en Toquio o 13 de febreiro de 2008, foi un director de cinema xaponés. A súa obra abrangue un amplo rango de estilos, dende filmes antibélicos a documentais.

Traxectoria
-----------

### Primeiros anos

Ichikawa naceu en Ise, na prefectura de Mie, como Giichi Ichikawa (市 川 儀 一). O seu pai morreu cando tiña catro anos e a tenda de quimonos da familia crebou, polo que foi vivir coa súa irmá. Un tío deulle o nome de "Kon" que pensaba que os caracteres do kanji 崑 significaban boa sorte, porque as dúas metades do carácter chinés teñen o mesmo aspecto cando se divide pola metade verticalmente. De neno encantáballe debuxar e a súa ambición era converterse en artista. Tamén lle gustaba o cinema e era fan do "chambara" ou cinema de samurais. Na adolescencia quedou fascinado polas "Silly Symphonies" de Walt Disney e decidiu converterse en animador. Asistiu a unha escola técnica en Osaka e ao graduarse, en 1933, atopou un traballo no departamento de animación dun estudio de cinema local, J.O Studio. Décadas despois, díxolle ao escritor estadounidense sobre cinema Xaponés Donald Richie: "Sigo sendo debuxante e creo que a maior influencia nos meus filmes (ademais de Chaplin, especialmente *The Gold Rush*) é probablemente Disney".

Trasladouse ao departamento de longametraxes como axudante de dirección cando a compañía pechou o seu departamento de animación, traballando baixo directores como Yutaka Abe e Nobuo Aoyagi.

A principios dos anos corenta, J.O Studio fusionouse con P.C.L. e Toho Film Distribution para formar a Toho Film Company. Ichikawa mudouse a Toquio. O seu primeiro filme foi unha curta de monicreques, *Musume Dojoji* (1946), que foi confiscada polas autoridades de ocupación dos Estados Unidos co pretexto de que era demasiado "feudal", aínda que algunhas fontes suxiren que o guión non fora aprobado polas autoridades ocupantes. Perdido durante moitos anos, consérvase na Cinémathèque Française.

Foi en Toho onde coñeceu a Natto Wada, nada como Yumiko Mogi en Himeji en 1920. Wada era tradutora en Toho. Acordaron casar algún tempo despois de que Ichikawa completase o seu primeiro filme como director. Ambos viñan de matrimonios fracasados. Ela licenciouse en literatura inglesa pola Tokyo Woman's Christian University. Casou con Kon Ichikawa o 10 de abril de 1948 e morreu o 18 de febreiro de 1983 dun cancro de mama.

### 1950-1965

Foi despois do matrimonio de Ichikawa con Wada cando os dous comezaron a colaborar, primeiro en *Ningen moyo* e *Hateshinaki jonetsu* en 1949. O período 1950–1965 denomínase a miúdo como o período Natto Wada de Ichikawa. É o período que contén a maioría das obras máis respectadas de Ichikawa, como a *Tōkyō Orinpikku*, polo que foi galardoado co Diploma Olímpico ao Mérito, así como o Premio das Nacións Unidas BAFTA e o Premio Robert Flaherty (agora coñecido como premio BAFTA ao mellor documental). Tamén durante este período Wada escribiu 34 guións, a maioría dos cales foron adaptacións.

Obtivo o recoñecemento occidental durante a década de 1950 e 1960 con dous filmes contra a guerra, *Biruma no tategoto* e *Nobi*, e a formidable peza de época *Yukinojo henge* sobre un actor de kabuki.

Entre as súas moitas adaptacións literarias atopánse *Kagi* de Jun'ichirō Tanizaki, *Kokoro* e *Wagahai wa neko de aru* de Natsume Sōseki, e *Enjo*, de Yukio Mishima, en que un sacerdote queima o seu templo para salvalo da contaminación espiritual. *Kagi* participou no Festival de Cannes de 1960 e gañou o premio do xurado con *L'Avventura* de Antonioni.

### Dende 1965

Despois de *Tōkyō Orinpikku*, Wada retirouse como guionista, o que marcou un cambio significativo nos filmes de Ichikawa a partir dese momento. En canto á súa xubilación, dixo: "Non lle gusta a nova gramática cinematográfica, o método de presentación do material; di que xa non hai corazón, que a xente xa non se toma en serio o amor humano".

O seu último filme, *Inugami-ke no ichizoku* (2006), un remake do seu propio filme de 1976, entrou no 29.º Festival Internacional de Cine de Moscova.

Tamén en 2006, Ichikawa foi obxecto dun documental de longa duración, *Ichikawa Kon Monogatari*, dirixido por Shunji Iwai.

Ichikawa morreu de pneumonía o 13 de febreiro de 2008 nun hospital de Tokio. Tiña 92 anos.

Filmografía
-----------

* *Yowamushi Chinsengumi* (1935) - curtametraxe
* *Musume Dôjôji*  (1946) - curtametraxe
* *Toho senichi-ya* (1947)
* *Aijin* (1951)
* *Ashi ni sawatta onna* (1951)
* *Pusan* (1953)
* *Seishun kaidan* (1955)
* *Kokoro* (1955)
* *Biruma no tategoto* (1956) - versión en branco e negro
* *Shokei no heya* (1956)
* *Nihonbashi* (1956)
* *Tôhoku no zunmu-tachi* (1957)
* *Ana* (1957)
* *Enjo* (1958)
* *Kagi* (1959)
* *Nobi* (1959)
* *Jokyō* (1960) - con Kōzaburō Yoshimura e Yasuzo Masumura
* *Bonchi* (1960)
* *Otōto* (1960)
* *Kuroi jûnin no onna* (1961)
* *Hakai* (1962)
* *Watashi wa nisai* (1962)
* *Yukinojō Henge* (1963)
* *Taiheiyō Hitori-botchi* (1963)
* *Money Talks* (1963)
* *Tōkyō Orinpikku* (1965) - documental
* *Genji monogatari* (1966)
* *Toppo Jijio no botan sensō* (1967)
* *Ai futatabi* (1971)
* *Kogarashi Monjirō* (1972) - telefilme
* *Visions of Eight* (1973) - documental, filme antolóxico
* *Matatabi* (1973)
* *Wagahai wa neko de aru* (1975)
* *Inugami-ke no ichizoku* (1976)
* *Gokumon-to* (1977)
* *Hi no Tori* (1978)
* *Joôbachi* (1978)
* *Byoinzaka no Kubikukuri no Ie* (1979)
* *Koto* (1980)
* *Kofuku* (1981)
* *Sasame-yuki* (1983)
* *Ohan* (1984)
* *Biruma no tategoto* (1985) - remake en cor
* *Koneko Monogatari* (1986) - director asociado
* *Taketori monogatari* (1987)
* *Eiga joyû* (1987)
* *Kaetekita Kogarashi Monjirō* (1993)
* *Shijûshichinin no shikaku*  (1994)
* *Yatsu haka-mura* (1996)
* *Shinsengumi* (2000)
* *Dora-heita* (2000)
* *Kah-chan(2001)*
* *Yume jûya (2006)*
* *Inugami-ke no ichizoku (2006)*

Notas
-----

1. 1 2 3 4 5 6 7  *Ichikawa Kon Film Book* (en xaponés). Nihon Eiga Senmon Channeru. marzo de 2012.
2. ↑  Richie, Donald. "The Several Sides of Kon Ichikawa". in Quandt (2001), p. 53.
3. ↑  IMDb
4. ↑  Quandt, James, ed. (2001). *Kon Ichikawa*. Toronto: Cinematheque Ontario. p. 35. ISBN 0-9682969-3-9.
5. ↑  Findling, John E.; Pelle, Kimberly D. (2004). *Encyclopedia of the Modern Olympic Movement*. Westport: Greenwood Press. p. 172.
6. ↑  "Film in 1966 | BAFTA Awards". *awards.bafta.org*. Consultado o 24 de marzo de 2020.
7. ↑  "KAGI". *Festival de Cannes* (en inglés). Consultado o 24 de marzo de 2020.
8. ↑  Quandt (2001), p. 40.
9. ↑  "29th Moscow International Film Festival (2007)". *MIFF*. Arquivado dende o orixinal o 21 de abril de 2013. Consultado o 2013-05-31.
10. ↑  Compiled from Kyodo Associated Press (febreiro de 2008). "Director Ichikawa, 92, dies". *The Japan Times*. Consultado o 2008-07-09.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Kon Ichikawa Modificar a ligazón no Wikidata*** |

### Ligazóns externas

* Páxina oficial *(en xaponés)*
* Senses of Cinema: Great Directors Critical Database
* Strictly Film School: Kon Ichikawa

* Portal:Cine
* Portal:Xapón

|  |  |
| --- | --- |
| Control de autoridades | 
* Wd: Q55397
* WorldCat
* VIAF: 19887779
* Allmovie: p95358
* AlloCiné: 5156
* BIBSYS: 90881544
* BNE: XX4579048
* BNF: 14107628m
* BRE: 2027758
* CANTIC: a11216311
* CiNii: DA02035367
* DeutscheBio: 118959832
* EBID: ID
* FAST: 1718025
* Filmportal: ID
* GEC: 0422372
* GND: 118959832
* IMDb: nm0406728
* ISNI: 000000012123244X
* LCCN: n84194016
* Munzinger: 00000020590
* NDL: 00139458
* NKC: jo2008408794
* NLA: 35217788
* NTA: 118813501
* OL: OL3538762A
* RKD: 292482
* Rotten Tomatoes: kon\_ichikawa
* SNAC: w6g58h8q
* SUDOC: 05936078X
* TMDb: 97205
* Treccani: kon-ichikawa
* ULAN: 500332007

 |